Diari Oficial de la Generalitat Valenciana


Sumari del DOGV 7657, del 13-11-2015 (2015/9172)

RESOLUCIÓ de 6 de novembre del 2015, de la Presidència de la Generalitat, per la qual nomena els membres del Consell Tècnic d'Heràldica i Vexil·lologia.
--------------------------------------------------------------------------------------------------------------------------------------------------------

### Dades del document

Número de DOGV
:   7657

Data del DOGV
:   13-11-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/9172


Data del document
:   06-11-2015

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

RESOLUCIÓ de 6 de novembre del 2015, de la Presidència de la Generalitat, per la qual nomena els membres del Consell Tècnic d'Heràldica i Vexil·lologia. [2015/9172]  
El Consell Tècnic d'Heràldica i Vexil·lologia és l'òrgan consultiu, dependent del departament competent en matèria d'Administració local, especialitzat en heràldica, vexil·lologia i distincions, a què correspon emetre dictamen o, si és el cas, informe en els procediments d'adopció, rehabilitació o modificació d'escuts, banderes, estendards, emblemes, tractaments i honors de les entitats locals de la Comunitat Valenciana.  
  
L'article 7 del Decret 72/2015, de 15 de maig, del Consell, pel qual es regulen els símbols, els tractaments i els honors de les entitats locals de la Comunitat Valenciana, estableix que els membres del Consell Tècnic d'Heràldica i Vexil·lologia seran nomenats per períodes de quatre anys, coincidents amb cada legislatura autonòmica.  
L'article 6, apartats a i b, de l'esmentat decret preveu que el Consell Tècnic d'Heràldica està integrat pel president o la presidenta, que serà el director o la directora general competent en matèria d'Administració local o persona que el substituïsca, i quatre vocals: un vocal designat pel Consell Valencià de Cultura d'entre els seus membres. dos doctors o doctores en Història, professors de les universitats públiques de la Comunitat Valenciana, després de consulta amb les esmentades institucions, i un expert o experta en heràldica i vexil·lologia de reconegut prestigi. Estos tres últims vocals són designats pel conseller o per la consellera competent en matèria d'Administració local.  
D'altra banda, l'apartat 1.c de l'article 6 disposa que el secretari o la secretària serà designat o designada pel president o per la presidenta del Consell Tècnic d'Heràldica i Vexil·lologia.  
L'article 6.2 del mencionat decret determina que els òrgans competents proposaran els membres del Consell Tècnic d'Heràldica i Vexil·lologia i traslladaran les dites propostes al conseller o a la consellera competent en matèria d'Administració local als efectes del seu nomenament i publicació.  
Per tot això, en virtut del que disposa l'article 2 del Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, que assigna a la Presidència de la Generalitat la competència en matèria d'Administració local, i, en el mateix sentit, l'article 1, apartat 1, del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; i d'acord amb les designacions dels membres del Consell Tècnic d'Heràldica i Vexil·lologia dutes a terme, respectivament, per l'Acord del Consell Valencià de Cultura de data 28 de setembre de 2015, per la Resolució del president del Consell Tècnic d'Heràldica i Vexil·lologia de data 15 d'octubre de 2015, i per la Resolució de la Presidència de la Generalitat de data 5 de novembre de 2015, resolc:  
  
  
Primer  
Nomenar vocal del Consell Tècnic d'Heràldica i Vexil·lologia Jesús Huguet Pascual, membre del Consell Valencià de Cultura, i designat per aquest, mitjançant un acord del Ple de data 28 de setembre de 2015.  
  
  
Segon  
Nomenar vocals del Consell Valencià d'Heràldica i Vexil·lologia les persones que s'indiquen a continuació, designades mitjançant la resolució de 5 de novembre de 2015, de la Presidència de la Generalitat:  
  
· Ramón Baldaquí Escandell, doctor en història, i professor titular del Departament d'Història Medieval i Ciències Historiogràfiques de la Universitat d'Alacant.  
· Mateu Rodrigo Lizondo, doctor en història i professor del Departament d'Història Medieval de la Universitat de València.  
· Elena Sánchez Almela, arxivera de l'Arxiu Municipal de Castelló de la Plana, experta en heràldica i vexil·lologia.  
  
  
Tercer  
Nomenar secretària del Consell Valencià d'Heràldica i Vexil·lologia Julia Campón Gonzalvo, professora tutora d'Història Medieval de la Universitat Nacional d'Educació a Distància (UNED), designada pel president del Consell Tècnic d'Heràldica i Vexil·lologia, mitjançant la Resolució de 15 d'octubre de 2015.  
  
Quart  
Aquesta resolució produirà efectes a partir de l'endemà de la publicació en el Diari Oficial de la Comunitat Valenciana.  
  
València, 6 de novembre de 2015.- El president de la Generalitat, p. d. (R 31.07.2015, del president de la Generalitat, de delegació d'atribucions; DOCV 04.08.2015), el secretari autonòmic de Presidència: Andreu Ferrer Bautista.